Kooperacijos bankas

Kooperacijos bankas – istorinis Lietuvoje veikęs bankas.

Istorija 
1920 m. kooperatyvams finansuoti įsteigtas Lietuvos Kooperatyvų bankas, vėliau pervadintas į Lietuvos Kooperacijos banką. Daugiausia vertėsi indėlių ir einamųjų sąskaitų sumomis, finansavo kredito kooperatyvus ir centralines organizacijas, išduodavo paskolas ir atskiriems asmenims.

1936 m. Bankas buvo reorganizuotas į akcinį banką; jo pajininkai tapo akcininkais. Lietuvos Respublikos finansų ministerija įsigijo 2,5 mln. litų vertės akcijų paketą. Po šios reorganizacijos bankas tapo beveik vieninteliu kooperatyvų finansavimo šaltiniu.

Lietuvos okupacijos metais sovietai Banką nacionalizavo. Aktyvai ir pasyvai 1940 m. gruodį perduoti Žemės ūkio banko Lietuvos Respublikos kontorai.

Literatūra 
 Naujokienė R., Krivickienė R. Žemės ūkio kredito kooperatyvai tarpukario Lietuvoje // Mano ūkis – 1999. – Nr. 4. – P. 30-31.

Tarpukario Lietuvos bankai
Lietuvos kooperacija